**Kiegészítő tájékoztatás**

**(frissítve 2019.06.18-án)**

**Kérdés:**

Kérdésünk, hogy ajánlattevő igénybe vehet-e alvállalkozót vagy kapacitást biztosító szervezetet a referenciakövetelmény, illetve a szakemberekkel kapcsolatos minimumkövetelmény igazolásához vagy ezen feltételeknek ajánlattevőnek önállóan kell megfelelnie?

**Válasz:**

Ajánlattevő igénybe vehet alvállalkozót vagy kapacitást biztosító szervezetet a referencia követelmény illetve a szakemberekkel kapcsolatos alkalmassági feltételek meglétének igazolásához az erről szóló megfelelő nyilatkozatok benyújtásával.

**Kérdés:**

Az M2)b.) pontban bemutatott távközlés-technikai, vagy azzal egyenértékű –távközlési eszközök, berendezések szerelésére, illetve építésére jogosító- végzettségű műszerészként vagy szakmunkásként elfogadható-e villamosmérnöki egyetemi oklevéllel rendelkező szakember, aki rendelkezik a szükséges 3 év tapasztalattal a vizuális vagy hangos utastájékoztató rendszerek telepítéséhez kapcsolódó munkák vonatkozásában?

**Válasz:**

Elfogadható, amennyiben a benyújtott ajánlatban igazolható módon - önéletrajzban vagy egy hivatalos kiegészítő dokumentumban - Ajánlattevő illetve a megjelölt szakember nyilatkozik, hogy az adott munkában fizikailag szerelési munkát is végzett.

**Kérdés:**

A „Kétoldalas RGB LED mátrix perontábla” tétel esetében kérjük megerősíteni, hogy a perontábla szimpla magas, nem tartalmaz vágányszám kiegészítést és órát sem.

**Válasz:**

Részben erősítjük meg. A Műszaki tartalomban (MT) meghivatkozott (2.sz. Melléklet\_Vizuális feltétfüzet), feltétfüzeti követelmény szerinti, 9.2.7. pont „kétoldalas, szimpla magas RGB LED mátrix kijelző, vágányszám kiegészítéssel” telepítése szükséges. A peronórák vonatkozásában a MT 2.1.2 fejezet szerinti 3-5 bekezdés szerinti kialakítás az elvárás.

**Kérdés:**

A Megrendelő által biztosított kültéri és beltéri TFT monitortáblákat Vállalkozónak felszerelés előtt el kell látnia védőburkolattal, vagy a táblák már átvételkor olyan állapotban vannak, hogy csak a szerelési feladat van hátra? Ha védőburkolatot kell készíteni, akkor azzal kapcsolatban milyen elvárások vannak (vandálbiztos kialakítás, stb.)

**Válasz:**

A Műszaki tartalom szerint „Az új vizuális berendezéseknek a T.40. számú feltétfüzetben foglalt specifikációknak és menedzsment szolgáltatásokkal kapcsolatos elvárásoknak meg kell, hogy feleljenek,” (2.sz. Melléklet\_Vizuális feltétfüzet 9.3.1. és 9.3.2. pontok), az ezzel kapcsolatos, szükséges megoldások biztosítása az Ajánlattevő feladata. A kültéri monitornak teljes mértékben vandál-biztos kialakításúnak kell lennie.

A megrendelő által biztosított monitorok típusa: kültéri 55” – Samsung LH55OHFPVBC/EN

beltéri 55” – Samsung LH55PMHPBGC/EN

**Kérdés:**

A 965005 tételszámú, „Utasinformációs és kiszolgáló rendszerek építése” (1 egység) tételnek pontosan mi a tartalma, mert a hivatkozott 1.sz. melléklet nem ad egyértelmű utasítást a jelen esetben vonatkozó feladatokról.

**Válasz:**

A Műszaki Tartalom (2.1.2. első bekezdésben) foglaltak és a T.40. feltétfüzetben (2.sz. Melléklet\_Vizuális feltétfüzet) foglaltak figyelembe vételével kialakított rendszer építése.

A tételrend tartalma:

- A telepítéséhez szükséges minden felszerelés és gép telepítése, helyszíni mozgatása, fel és levonulási, működési valamint élőmunka költsége,

- A Létesítés teljes költsége, beleértve az összes szükséges eszköz, (előírt típusú berendezések) anyag és alkatrész beszerzését, helyszínre szállítását,

- Az üzembe helyezéshez szükséges mérések és vizsgálatok elvégzése.

- A Mérnök által jóváhagyott Minősítési Dokumentációval és a tétel megvalósításához szükséges minden munkával teljesen készen.

**Kérdés:**

A 965120 tételszámú, „Központi vizuális utastájékoztató egység kezelővel (állomáson)” (1 db) tételnek pontosan mi a tartalma, mert a hivatkozott 1.sz. melléklet nem ad egyértelmű utasítást a jelen esetben vonatkozó feladatokról.

**Válasz:**

A Műszaki Tartalomban foglaltak (1. Funkcionális fejezet kezeléssel kapcsolatos követelményei) és a T.40. feltétfüzetben foglaltak figyelembe vételével kialakított UTT kezelő egység kialakítása.

A tételrend tartalma:

- A berendezés telepítéséhez szükséges minden felszerelés és gép telepítése, helyszíni mozgatása, fel és levonulási, működési valamint élőmunka költsége,

- A Létesítés teljes költsége, beleértve az összes szükséges eszköz, (előírt típusú utastájékoztató berendezések) anyag és alkatrész beszerzését, helyszínre szállítását,

- Kábelek méretre vágását, kábelek és berendezések elhelyezését, rögzítését,

- A kábel bekötését, kábel és kötés azonosító táblák elhelyezését,

- Illesztő, vagy tápegység beépítése,

- Az üzembe helyezéshez szükséges mérések és vizsgálatok elvégzése.

- A Mérnök által jóváhagyott Minősítési Dokumentációval és a tétel megvalósításához szükséges minden munkával teljesen készen.

**Frissítés: 2019.06.18.**

A MÁV Zrt. által indított **„Utastájékoztatás kiépítése Vecsés állomáson”** tárgyú beszerzési eljárásban az ajánlattételi felhívás 8. számú mellékletének (összeférhetetlenségi nyilatkozat) szövegezése az alábbi formában is elfogadható:

*„Összeférhetetlen és nem vehet részt az eljárásban ajánlattevőként, alvállalkozóként az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet, valamint az a szervezet, amelynek vezető tisztségviselőjét vagy tulajdonosát, vagy ezen személyek közös háztartásban élő hozzátartozóját az ajánlatkérő az eljárással vagy annak előkészítésével kapcsolatos tevékenységbe bevonta, ha közreműködése az eljárásban a verseny tisztaságának sérelmét eredményezheti.”*

**Ezen felül Ajánlatkérő elfogadja a cégjegyzésre jogosultak által fokozott biztonságú elektronikus aláírással ellátott dokumentumokat is.**

**Ajánlatkérő ezen nyilatkozatot a kiegészítő tájékoztatás mellékleteként rendelkezésre bocsátja.**